अब एक तथ्य और समझिए। भाजपा को 2013 के विधानसभा चुनाव में सिर्फ़ 19.9 प्रतिशत वोट और 40 सीटें मिली थीं। मोदी-लहर की चरम उफ़ान के दिनों में जब 2014 के लोकसभा चुनाव हुए तो भाजपा 43.4 प्रतिशत मतों के साथ विधानसभा की 133 सीटों पर आगे थी। इसका मतलब है कि 2018 में उसका वोट प्रतिशत 7.2 कम हो गया और उसने 29 सीटें भी खो दीं। यानी पिछले विधानसभा चुनाव के मुक़़ाबजे भले ही उसे ज़्यादा सीटें मिली हैं, मगर 2014 की तुलना में नरेंद्र मोदी की लोकप्रियता कर्नाटक में भी तेज़ी से नीचे आई है। 2014 में कांग्रेस कर्नाटक विधानसभा की 76 सीटों पर आगे थी। अब उसे 78 सीटें मिली हैं। सो, इस लिहाज़ से सीटों का यह गणित तो कहता है कि हारने के बावजूद कांग्रेस पिछले चार साल में ज़रा मज़बूत ही हुई है। पिछले विधानसभा चुनाव की तुलना में उसे डेढ़ प्रतिशत वोट भी ज़्यादा मिले हैं।